Görmüşəm (Növrəs İman)
Həsrət ahu kimi gözüm intizar,
Xab içində Mürtəzanı görmüşəm. 
Sağında, solunda neçə min mələk,
Bu nişanda şövkət-şanı görmüşəm.

Görmüşəm xudanın əsil şirini,
Təkcə o bilirdi dünya sirrini.
Nə qədər axtarsan dəyaz-dərini,
O verəndi çox fərmanı, görmüşəm.

Həm mövla görmüşəm, həmi cananı,
Heyf ola, bilmədim nədi gümanı.
Həsrət, intizarlı qoydu İmanı,
Ahu nalə, mən fəqanı görmüşəm.

XX əsrin qoşmaları